A Könyvtáros Társadalom figyelmébe!

A Miniszterelnöki Hivatal Informatikai Kormánybiztossága ezúton is tájékoztatni szeretné a könyvtáros szakmát, hogy az Informatikai Kormánybiztosság Széchenyi Terv keretében indítandó pályázataiból a könyvtárakat elsődlegesen érintő pályázatokat ez év őszén fogjuk meghirdetni. 
Érdemes azonban odafigyelni a május 17-én bejelentett pályázatokra is, pl.: 
az SZT−IS−1-ben szereplő adatbázisképzés, karbantartás stb. a könyvtárak számára is nyitott. Azok a pályázatok élveznek előnyt, melyek az információs társadalom építésébe bekapcsolhatók. Ugyanitt könyvtári érdekeltség a tezaurusz is.
Az SZT−IS−10-ben az automatikus osztályozásra hívnánk fel a figyelmet.
Az SZT−IS−15-höz sok ötletes kezdeményezésre számítunk a könyvtáraktól is.
A most meghirdetett 4 pályázat tájékoztatója és űrlapja június 1−én kerül fel az IKB honlapjára a http://www.ikb.hu címre, ahol a felhívások szövege már megtalálható.
Tisztelettel,
Batári Edina
IKB